Predkladacia správa

Podpredseda vlády a minister spravodlivosti Slovenskej republiky na základe uznesenia vlády Slovenskej republiky č. 205/2008 z 2. apríla 2008 predkladá na rokovanie vlády Správu o činnosti zástupcu Slovenskej republiky pred Európskym súdom pre ľudské práva za rok 2008.
 
Správa analyzuje činnosť zástupcu Slovenskej republiky pred Európskym súdom pre ľudské práva v roku 2008 s dôrazom na stav konania o sťažnostiach proti Slovenskej republike pred Európskym súdom pre ľudské práva a výkon rozsudkov tohto medzinárodného orgánu.
 
Prílohy k správe tvorí stručný prehľad rozsudkov vyhlásených v roku 2008, zoznam sťažností notifikovaných vláde v roku 2008 a tabuľka poskytujúca prehľad o finančných čiastkach vyplatených sťažovateľom v roku 2008 na základe rozsudkov a rozhodnutí Európskeho súdu pre ľudské práva.
 
Správa ako informatívny materiál nemá finančný, ekonomický, environmentálny vplyv, vplyv na zamestnanosť ani podnikateľské prostredie.